GUÈRRA-E-PATZ-IV-WEB	Ena ciutat incendiada e victima deth sacatge, Pierre lèu arribèc en limit extrèm des privacions suportables per òme; mès gràcies ara sua fòrta constitucion, ara sua salut, que d‟era enquia alavetz jamès se n‟auie ocupat, e mès que mès, pr‟amor qu‟aguestes privacions s‟auien produsit de forma tant insensibla que non podie precisar quan comencèren, tenguec eth sòn malastre non solet sense esfòrç, senon enquia damb alegria.